open-index/open-wikipedia-markdown huggingface dataset:
Fujiwo Ishimoto

**Fujiwo Ishimoto** (; s. 10. maaliskuuta 1941 Ehime, Japani) on japanilaissyntyinen tekstiili- ja keramiikkataiteilija, joka on asunut Suomessa vuodesta 1970. Ishimoto opiskeli graafikoksi Tokyo National University of Artissa 1960–1964. Nähtyään Maija Isolan Marimekko-kuoseja Tokiossa 1960-luvulla Ishimoto päätti matkustaa Suomeen tutustuakseen Marimekkoon ja suomalaiseen suunnitteluun.

Ishimoto toimi Décembren suunnittelijana 1970–1974 ja Marimekon suunnittelijana 1974–2006. Hän on suunnitellut Marimekolle yhteensä noin 400 painokangasmallia. Ishimoto on suunnitellut lisäksi keramiikkaa Arabialle vuodesta 1989 ja tehnyt puvustuksia ja lavastuksia. Fujiwo Ishimoton suunnittelutyössä yhdistyvät japanilaisuus ja suomalainen luonto. Rakkaus keramiikkaan on osittain peräisin taiteilijan lapsuudesta, sillä hänen lapsuudenkotinsa Ehimessä sijaitsee vanhassa keramiikkakylässä. Ishimoto on pitänyt näyttelyjä sekä Suomessa että Japanissa.

## Palkinnot ja tunnustukset
*Nousevan auringon ritarikunta 2011
*Pro Finlandia -mitali  2010 
*Kaj Franck -muotoilupalkinto 1994
*Valtion taideteollisuuspalkinto 1991
*Suomi muotoilee -kunniamaininta 1983, 1989 ja 1993

## Lähteet

* 6. Isa Kukkapuro-Enbom ja Jutta Ylä-Mononen: Ispire Me! Cozy Publishing 2017, s. 24-31

*Arabia.fi 

### Viitteet

## Kirjallisuutta
*Carla Enbom: *Matkalla: Fujimo Ishimoto 25 vuotta tekstiili- ja keramiikkataiteilijana*. Marimekko Oyj ja Amos Andersonin taidemuseo, Helsinki 2001.
Makkah

**Makkah** () on Saudi-Arabian provinssi maan länsiosassa Punaisenmeren rannalla. Provinssin pinta-ala on 153&nbsp;128 neliökilometriä ja asukasluku oli vuoden 2017 arvion mukaan 8&nbsp;479&nbsp;400. Makkah on pinta-alaltaan Saudi-Arabian kolmanneksi suurin ja väkiluvultaan suurin provinssi. Provinssin pääkaupunki on pyhä Mekka, mutta suurin kaupunki on Jedda, joka on Saudi-Arabian tärkein satamakaupunki. Provinssin kuvernööri on prinssi Khalid al-Faisal, joka on entisen kuninkaan Faisal ibn Abdilaziz Al Sa’udin poika.

## Lähteet

## Aiheesta muualla
Errol Barrow

**Errol Walton Barrow** (21. tammikuuta 1920 – 1. kesäkuuta 1987) oli barbadoslainen poliitikko, joka toimi maansa pääministerinä vuosina 1966–1976 ja jälleen vuodesta 1986 kuolemaansa.

Barrow opiskeli Lontoossa ja palveli Royal Air Forcessa toisen maailmansodan aikana. Hän kuului aluksi Barbadoksen Labour-puolueeseen (BLP), mutta perusti vuonna 1955 oman Demokraattisen Labour-puolueensa (DLP).
Agneta Hobin

**Agneta Sigrid Hillevi Hobin** (s. 24. lokakuuta 1945 Helsinki) on suomalainen tekstiilitaiteilija.   

## Henkilöhistoria
Hobin syntyi apteekkari Nils Hobinin ja Barbro Mosseén perheeseen. Hänen puolisonsa vuodesta 1976 on professori Jukka Mikko Seppo Pennanen. Hobin tuli ylioppilaaksi 1964 ja suoritti tekstiilitaiteilijan tutkinnon Taideteollisessa korkeakoulussa 1971. Hän on toiminut tekstiilitaiteilijana Saksassa ja Kööpenhaminassa sekä Finlaysonin ja Marimekon palveluksessa ja vapaana taiteilijana vuodesta 1977. Taiteilijan työnsä ohella Hobin on opettanut ja toiminut opinnäytetöiden ohjaajana ja tarkastajana Taideteollisessa korkeakoulussa 1982-1993. 

## Taiteellinen tuotanto
Hobin on pitänyt yksityisnäyttelyjä ja osallistunut yhteisnäyttelyihin niin Suomessa kuin ulkomaillakin. Hän on tehnyt tekstiiliveistoksia, joissa hän käyttää samaa aihetta, kuten kalanpyrstöä, erilaisin yhdistelmin. Hänen teoksissaan yhdistyy metalli usein tekstiiliin. Hobinin teoksia on julkisissa ja yksityisissä kokoelmissa, muun muassa Designmuseossa, Oulun taidemuseossa ja useissa Suomen suurlähetystöissä. Hän on suunnitellut kirkkotekstiilejä muun muassa seuraaviin kohteisiin:
*Sammonlahden seurakunta,  kirkkotekstiilikokonaisuus, Lappeenranta
*Länsi-Pasilan kappeli, kirkkotekstiilisarja, Helsinki
*Loviisan seurakunta, kirkkotekstiilisarja, Loviisa
*Enonkosken luostariyhteisö
*Hyvän Paimenen kirkko, Lasten kappelin taideteos, Pakila
*Auroran seurakuntakeskus, Espoo
*Ruoholahden kappeli, Helsinki
 
### Palkinnot ja tunnustukset
* Valtion taideteollisuuspalkinto 1987 
* Valtion 15-vuotinen taiteilija-apuraha 1995 
* Vuoden tekstiilitaiteilija 2004
* Pro Finlandia -mitali 2015

## Lähteet
*Agneta Hobin

### Viitteet
Hyvinkään kaupunkisillan maauimala

**Hyvinkään Kaupunkisillan maauimala** on Hyvinkäällä Mustamännistössä sijaitseva maauimala. Se sijaitsee Hyvinkään keskustasta noin kilometrin päässä. Maauimala on tarkoitettu pääosin uimista varten, mutta alue on myös tunnettu auringonottopaikastaan. Maauimala on avoin kaikille kävijöille, joten sisäänpääsymaksua ei ole. Maauimalalla on kesäisin aluevalvonta kesäkuun alusta aina elokuun loppuun asti. Kyseisenä aikana valvonta maauimalalla on päivittäin kello 11–19. Valvonta-ajat poikkeavat normaalista ajoituksesta kesän juhlapäivinä juhannusaattona sekä juhannuspäivänä.

Hyvinkään Kaupunkisillan maauimala on ”hiekkarantainen”. Alueelta löytyy myös pukutilat vaatteiden vaihtamista varten sekä wc-tilat. Alueelta löytyy myös maauimalan pienempien kävijöiden suosima leikkipuisto. Maauimala on nauttinut suurta suosiota erityisesti sijaintinsa sekä sisäänpääsymaksuttomuuden vuoksi. Nykyään maauimalan suosio on kuitenkin hiipunut erityisesti Sveitsin uimalan laajentumisen myötä. Kesällä 2008 maauimala suljettiin väliaikaisesti alueella käynnissä olevien työmaatöiden takia ja avattiin uudistettuna kesällä 2009.

## Aiheesta muualla
* Kaupunkisillan maauimala
Gevorg Kasparov

**Gevorg Kasparov** (armenia: Գևորգ Կասպարով; persia: گورگ كسپرو, s. 25. heinäkuuta 1980 Jerevan, Neuvostoliitto) on armenialainen jalkapallomaalivahti, joka on pelannut seuratasolla Armeniassa ja Iranissa.

## Ura

Kasparov liittyi Pas Tehran -joukkueeseen 25. tammikuuta 2007 kahden vuoden sopimuksella. Hän teki debyyttinsä 6. maaliskuuta 2007 tasapelissä Malavania vastaan. Pas Tehranin purettua vuonna 2007 sopimuksen virallisesti Kasparov liittyi toiseen teheranilaiseen joukkueeseen, Rah Ahaniin.

## Maajoukkueura

Kasparov on pelannut Armenian maajoukkueessa 29 maaottelua vuosina 2005–2015, muun muassa vuoden 2008 EM-kilpailujen karsinnoissa.

## Lähteet
Akhtar Hussain

**Akhtar Hussain** (23. elokuuta 1926 – 9. marraskuuta 1987) oli maahockeypelaaja ja olympiavoittaja, joka edusti urallaan sekä Intiaa että Pakistania. Edustaessaan Intiaa hän oli mukana voittamassa kultaa Lontoon olympialaisissa 1948. Kahdeksan vuotta myöhemmin Hussain edusti Pakistania, ja oli mukana voittamassa hopeaa.

## Lähteet
Timo Varpio

**Timo Varpio** (s. 1970) on suomalainen televisiokäsikirjoittaja. Hän on kirjoittanut 2023 Ylellä esitetyn ''Pohjoisen tähti'' -tv-sarjan. Muita Varpion kirjoittamia sarjoja ovat mm. *[[Downshiftaajat]]* (2015) *[[Roba]]* (2012, 2015), ''Helppo elämä'' (2009–2010), *[[Uudisraivaaja]]* (2006), *[[Kultakuume.com]]* *(2001)* ja ''Isänmaan toivot'' (1998–2002).

Varpio on käsikirjoittanut nuorena myös sarjakuvia.

## Filmografia ja palkinnot
Varpio on käsikirjoittanut muun muassa seuraavat sarjat:

* *[[Isänmaan toivot]]* (1998–2002) Venla- ja Telvis-palkinto
* *[[Kultakuume.com]]* (2001) Venla- ja Telvis-palkinto
* *[[Uudisraivaaja]]* (2006) Prix Europa -palkinto
* *[[Roba]]* (2012, 2015) Venla-palkinto.
* ''Downshiftaajat'' (2015 1.kausi)
* ''Pohjoisen tähti'' (2023)

;
; Yksi tekijöistä
* *[[Kotikatu]]* (2001–2002)
* *[[Sairaskertomuksia]]* (2004),
* *[[Me Stallarit]]* (2004)
* *[[Skene]]* (2004)
* *[[Osasto 5]]* (2005) 
* *[[Helppo elämä]]* (2009–2010) 

## Lähteet

## Aiheesta muualla
*
Isak Abrahamsen

**Isak Abrahamsen** (28. huhtikuuta 1891 Bergen – 29. huhtikuuta 1972 Oslo) oli norjalainen voimistelija ja olympiavoittaja. Hän oli mukana Norjan kultaa voittaneessa joukkueessa Tukholman olympialaisissa 1912 vapaan systeemin joukkuekilpailussa.

## Lähteet
Luisa Cervera

**Luisa Haydee Cervera Cevedon** (s. 4. kesäkuuta 1964 Lima, Peru) on perulainen entinen lentopalloilija ja olympiamitalisti. Hän oli mukana Perun hopeaa voittaneessa joukkueessa Soulin olympialaisissa 1988. Hän oli mukana myös Los Angelesin olympialaisissa 1984, joissa Perun joukkue sijoittui neljänneksi.

## Lähteet

## Aiheesta muualla
*
Luettelo Loiret’n kunnista

Tämä on **luettelo [[Loiret]]'n departementin kunnista** Ranskassa. Departementissa on 343 kuntaa. 

* (AgglO) *[[Orléans|Communauté d'agglomération Orléans Val de Loire]]*, luotu vuonna 2002
* (AME)   *Agglomération Montargoise et Rives du Loing*, luotu vuonna 2001
* (CC4V)  *[[Ferrières-en-Gâtinais|Communauté de communes des Quatre Vallées]]*, luotu vuonna 2002
* (CCB)   *Communauté de communes du Beaunois*, luotu vuonna 2002
* (CCBG)  *Communauté de communes de Beauce et du Gâtinais*
* (CCCB)  *Communauté de communes du canton de Briare*, luotu vuonna 2002
* (CCCCL) *Communauté de communes du canton de Châtillon-sur-Loire*, luotu vuonna 2002
* (CCCL)  *Communauté de communes du canton de Lorris*, luotu vuonna 2002
* (CCCOL) *Communauté de communes du canton d'Ouzouer-sur-Loire*, luotu vuonna 2002
* (CCF)   *[[Loury|Communauté de communes de la Forêt]]*, luotu vuonna 2002
* (CCG)   *[[Gien|Communauté de communes du Giennois]]*, luotu vuonna 2002
* (CCL)   *[[Jargeau|Communauté de communes des Loges]]*), luotu vuonna 2002
* (CCQR)  *[[Châtillon-Coligny|Communauté de communes des Quatre Rivières]]*, luotu vuonna 2002
* (CCVA)  *[[Cléry-Saint-André|Communauté de communes du Val d'Ardoux]]*, luotu vuonna 2002
Luettelo Lotin kunnista

Tämä on **luettelo [[Lot (departementti)|Lotin]] departementin kunnista** Ranskassa. Departementissa on 332 kuntaa.
Luettelo Lot-et-Garonnen kunnista

Tämä on **luettelo [[Lot-et-Garonne]]n departementin kunnista** Ranskassa. Departementissa on 319 kuntaa. 

* (CAA) *[[Agen|Communauté d'agglomération d'Agen]]*, luotu vuonna 2000.
Luettelo Maine-et-Loiren kunnista

Tämä on **luettelo [[Maine-et-Loire]]n departementin kunnista** Ranskassa. Departementissa on 315 kuntaa. 

* (CAA) *[[Angers|Communauté d’agglomération d’Angers]]*, luotu vuonna 2001.
* (CAC) Communauté d’agglomération du Choletais*, luotu vuonna [[2001]].
* (CAS) [[Saumur|Communauté d’agglomération Saumur Loire Développement]]*, luotu vuonna 2001.
Anthony Villanueva

**Anthony N. Villanueva** (18. maaliskuuta 1945 – 13. toukokuuta 2014 Cabuyao, Laguna) oli filippiiniläinen nyrkkeilijä ja olympiamitalisti. Hän voitti olympiahopeaa Tokiossa 1964 alle 57-kiloisten sarjassa.

Villanuevan isä José Villanueva oli myös nyrkkeilyn olympiamitalisti. Villanueva kuoli 13. toukokuuta 2014 Cabuyaossa, Lagunan provinssissa 69 vuoden ikäisenä.

## Lähteet
Organoboraanit

**Orgaanoboraanit** ovat boraanin BH3 johdannaisia, joissa yksi tai useampi vety on korvautunut jollakin hiiliryhmällä. Organoboraaneilla on tärkeitä tehtäviä orgaanisen kemian reaktioissa, tärkeimpänä hydroboraatio-oksidaatio.

## Ominaisuuksia
C&ndash;B -sidos on lievästi poolinen (elektronegatiivisuusarvot 2,5 ja 2,0) ja alkyyliboraanit ovat yleensä melko pysyviä, mutta hapettuvat helposti Organoboraaneilla on tyypillistä myös kompleksiyhdisteiden muodostuminen.. Vinyyliryhmä ja aryyliryhmä tekevät boorista vähemmät elektrofiilisen ja boorin ja hiilen välinen sidos saa hieman kaksoissidoksen luonnetta. Orgaanoboraanit luokitellaan vahvoiksi elektrofiileiksi, koska boori ei pysty hankkimaan täyttä elektronioktettia. Toisin kuin muut boraanit organoboraanit eivät dimerisoidu.

## Synteesi
Yksinkertaisia boraaneja kuten trietyyliboraania voidaan valmistaa booritrifluoridista tai jostain muusta boorin ja halogeenialkuaineen yhdisteestä Grignardin reaktiolla. Muita tapoja syntetisoida erilaisia organoboraaneja on esimerkiksi diboraanin ja jonkin alkyyliboraanin välinen reaktio

## Katso myös
* Organobooriyhdisteet

## Lähteet
Luettelo Mayennen kunnista

Tämä on **luettelo [[Mayenne]]n departementin kunnista** Ranskassa. Departementissa on 260 kuntaa. 

* (CAL) Communauté d'agglomération Laval Agglomération'', luotu vuonna 2001.
Luettelo Meurthe-et-Mosellen kunnista

Tämä on **luettelo [[Meurthe-et-Moselle]]n departementin kunnista** Ranskassa. Departementissa on 594 kuntaa. 

* (CUN) *[[Nancy|Communauté urbaine du Grand Nancy]]*, luotu vuonna 1995.
Dailymotion

**Dailymotion** on ranskalaislähtöinen Internetin videolevityssivusto. Sivusto perustettiin 15. maaliskuuta 2005, kuukausi Internetin suosituimman videolevityssivuston YouTuben perustamisen jälkeen.

Uusia videoita lisätään palveluun päivittäin noin 16&nbsp;000 kappaletta ja videoita katsotaan 26 miljoonaa kertaa päivässä.

Palvelun videoissa käytetään nykyaikaista HD-tekniikkaa.

## Eri maiden versioita

## Lähteet

## Aiheesta muualla

* Dailymotion Video Embed Generator
Luettelo Nièvren kunnista

Tämä on **luettelo [[Nièvre]]n departementin kunnista** Ranskassa. Departementissa on 312 kuntaa. 

* (CAN) ''Communauté d'agglomération de Nevers, luotu vuonna 2003.
Luettelo Nordin kunnista

Tämä on **luettelo [[Nord (departementti)|Nord]]in departementin kunnista** Ranskassa. Departementissa on 652 kuntaa.

* (CUDL) *[[Lille|Communauté urbaine de Lille Métropole]]*, luotu vuonna 1966.
* (CUD) *[[Dunkerque|Communauté urbaine de Dunkerque Grand Littoral]]*, luotu vuonna 1968.
* (CAC) *[[Cambrai|Communauté d'agglomération de Cambrai]]*, luotu vuonna 2000.
* (CAD) *[[Douai|Communauté d'agglomération du Douaisis]]*, luotu vuonna 2002.
* (CAM) *[[Maubeuge|Communauté d'agglomération Maubeuge Val de la Sambre]]*, luotu vuonna 2001.
* (CAS) *[[Saint-Amand-les-Eaux|Communauté d'agglomération de la Porte du Hainaut]]*, luotu vuonna 2001.
* (CAV) *[[Valenciennes|Communauté d'agglomération de Valenciennes Métropole]]*, luotu vuonna 2001.
Luettelo Morbihanin kunnista

Tämä on **luettelo [[Morbihan]]in departementin kunnista** Ranskassa. Departementissa on 258 kuntaa. 

* (CAL) *[[Lorient|Communauté d’agglomération du Pays de Lorient]]*, luotu vuonna 2000.
* (CAV) *[[Vannes|Communauté d’agglomération du Pays de Vannes]]*, luotu vuonna 2001.
* (CAB) *[[La Baule-Escoublac|Communauté d’agglomération de la Côte du Pays Blanc]]*, luotu vuonna 2003, pääosin Loire-Atlantiquen departementissa.
Luettelo Mosellen kunnista

Tämä on **luettelo [[Moselle]]n departementin kunnista** Ranskassa. Departementissa on 730 kuntaa. 

* (CAF) *[[Forbach|Communauté d'agglomération de Forbach]]*, luotu vuonna 2003.
* (CAM) *[[Metz|Communauté d'agglomération de Metz Métropole]]*, luotu vuonna 2002.
* (CAS) *[[Sarreguemines|Communauté d'agglomération de Sarreguemines Confluences]]*, luotu vuonna 2002, osin myös Bas-Rhin'n departementissa.
* (CAT) *[[Thionville|Communauté d'agglomération Portes de France-Thionville]]*, luotu vuonna 2004.
* (CAH) *[[Hayange|Communauté d'agglomération du Val de Fensch]]*, luotu vuonna 2000.
Luettelo Pyrénées-Orientalesin kunnista

**Luettelo [[Pyrénées-Orientales]]'n departementin kunnista** Ranskassa. Departementissa on 226 kuntaa.
The Philosophy of Humanism

**The Philosophy of Humanism** on yhdysvaltalaisen Corliss Lamontin kirja humanistisesta elämänkäsityksestä. Teoksen ensimmäinen painos ilmestyi 1949, ja siitä on julkaistu useita painoksia. Kahdeksas tarkistettu laitos ilmestyi 1997 ja uusintapainoksena 2001.

## Lähteet

## Kirjallisuus
* 

## Aiheesta muualla
* Lamont, Corliss: The Philosophy of Humanism, Eighth Edition. Corliss Lamont Website.
Arvo-osuus

**Arvo-osuus** tarkoittaa arvo-osuusjärjestelmään kuuluvaa arvopaperia. Tyypillinen arvo-osuus on pörssiosake, mutta se voi olla muunkinlainen arvopaperi. Arvo-osuudet säilytetään arvo-osuustileillä.

Suomessa valtaosa arvo-osuuksista on pörssiyritysten liikkeeseen laskemia.

## Arvo-osuuksien lajeja
Suomen laissa arvo-osuus tarkoittaa osaketta, osuutta, muuta oikeutta, muuta rahoitusvälinettä tai muuta arvopaperia. Arvo-osuusjärjestelmässä pidetään luetteloita seuraavista arvo-osuuksista:

* Osake tai muu osuus yhtiön omaan pääomaan (mm. osuuskunnan osuus)
* Edellisiin liittyvä merkintäoikeus, osinko-, korko- tai muu tuotto-oikeus
* Rahasto-osuus tai siihen rinnastettava yhteissijoitusyrityksen osuus

* Osuus joukkovelkakirjalainaan, siihen rinnastuva velallisen sitoumus
* Edellisiin liittyvä korko- tai muu tuotto-oikeus
* Osto- tai myyntioikeus

Arvo-osuus voi näiden lisäksi olla myös yhdistelmä tai muu sopimukseen tai sitoumukseen perustuva oikeus.

Optio-oikeus tai merkintäoikeus muuttuu itsenäiseksi arvo-osuudeksi, kun se irtoaa osakkeesta tai muusta arvo-osuudesta ja muuttuu erilliseksi siirtokelpoiseksi oikeudeksi.

Arvo-osuusjärjestelmässä pidetään lisäksi kirjaa myös arvo-osuuksiin liittyvistä oikeuksista kuten panttioikeuksista ja velvollisuuksista.

## Osakkeet arvo-osuuksina
Arvo-osuusjärjestelmään kuuluvat osakkeet ovat tyypillisesti listayhtiöiden osakkeita. Julkinen noteeraus ei kuitenkaan ole välttämätön. Suomen arvo-osuusjärjestelmässä on jonkin verran myös listaamattomien yhtiöiden osakkeita.

## Katso myös

* Arvo-osake
* Arvo-osuusjärjestelmä
* Arvo-osuustili

## Lähteet
Knut Weckman

**Knut Albert Weckman** (2. elokuuta 1861 Hämeenlinna – 10. elokuuta 1930 Luopioinen) oli yksi ensimmäisistä Suomalaisen teatterin näyttelijöistä.

Weckmanin vanhemmat olivat urkuri, director cantus Gustaf Adolf Weckman ja Charlotta Sofia Schottman. Hän kävi suomalaista normaalilyseota kotikaupungissaan ja opiskeli sitten näyttämötaidetta Kaarola Avellanin johdolla. Weckman näytteli Suomalaisessa teatterissa pitkään, vuosina 1879–1915. Hän opiskeli näyttämötaidetta valtion stipendiaattina Kööpenhaminassa. Berliinissä, Wienissä ja Tukholmassa. Hänet muistettiin merkittävänä koomikkona ja esiintyjänä. Lisäksi Weckman oli yksi aikansa merkittävimmistä näyttelijöistä. Hän oli myös taitava lausuja. Weckmanilla oli merkittäviä rooleja, joista muistettavimmat olivat *[[Nummisuutarit|Nummisuutareiden]]* Iivari, *[[Reviisori]]n* Hlestakov ja *[[Pimeyden valta|Pimeyden vallan]]* Nikita. Yhteensä hän ehti esittää lähes 400 eri osaa. Erottuaan heikentyneen terveytensä takia teatterin palveluksesta hän opetti yliopistossa teologian opiskelijoille lausuntaa. Weckman ehti näytellä myös yhdessä kotimaisessa mykkäelokuvassa, *[[Rautakylän vanha parooni|Rautakylän vanhassa paroonissa]]* (1923). Siinä hän esitti kreivi Reutercronaa. 

Weckman kuoli 69-vuotiaana sydänkohtaukseen ollessaan vierailumatkalla Luopioisissa Kukkian järvellä sijaitsevalla Karvakarin kalamajalla. Weckman oli ollut kesää viettämässä Kangasalan lepokodissa ja oli sieltä lähtenyt kalastusmatkalle Luopioisiin tuttaviensa luo. Weckmanin puoliso vuodesta 1883 oli Anna Antipin (k. 1942). Heidän tyttärensä oli tanssikoulun johtaja Toini Karto.

## Lähteet
* 
* Wikiaineisto: Kuka kukin oli 1961
* Kuka kukin on 1954

## Viitteet

## Aiheesta muualla
*
Juicen tori

**Juicen tori** on Kuopiossa Juankosken keskustaajamassa sijaitseva tori. Tori nimettiin 1980-luvulla Juankoskelta kotoisin olleen Juice Leskisen mukaan. Torilla on monumentti, jossa on Leskisen näköispatsas ja kädenjäljet. Näköispatsaan on suunnitellut kuvanveistäjä Villu Jaanisoo. Monumentissa on myös Juankoskelta lähtöisin olevien taiteilijoiden Kaj Chydeniuksen, Eija Ahvon ja Jori Sivosen kädenjäljet. Juicen patsas sijaitsee Juankosken linja-autoaseman (Poikkitie 2) ja torin laidan rakennusten (Juankoskentie 20) välillä.

## Lähteet
LS-Liikennelinjat

**LS-Liikennelinjat Oy** on turkulainen vuonna 1954 perustettu liikennöitsijä, joka ajaa Turun seudun joukkoliikenteen (Föli) tilaamaa sopimusliikennettä, Varsinais-Suomen ELY-keskuksen tilaamaa Seutuplus-liikennettä ja Rauman kaupungin joukkoliikennettä. LS-Liikennelinjoilla ei kuitenkaan ole omaa kalustoa, vaan sen liikennettä hoitavat Linjaliikenne Muurinen Oy, Linjaliikenne Nyholm Oy sekä Jalobus Oy. LS-Liikennelinjojen osakkaat ovat Linjaliikenne Muurinen, Linjaliikenne Nyholm ja Jalobus eli kyseiset yhtiöt omistavat LS-Liikennelinjat.

## Linjat
**Föli-linjat:** 2, 5, 5A, 8, 9, 9A, 21, 23, 26, 28, 28A, 39, 43, 44, 45, 62, 67, 70, 71, 76, 77, 78, 100, 101, 102, 302, 302, 303, 401, 402, 600, 801, 802, 901, 902, 903, 904, L1, L2, L3, L4, L5, L6, L7, L8, L9, L10, L11, L13, N1, N2 , N3, N6, N7, N8, N9, N10, N11, N12, N13, V1, V2, V3, V4, V5 ja yölinjat 2Y, 82, 89.

**Seutuplus-linjat:** 100, 101, 102, 117, 118, 119, 127, 161, 162, 163, 164, 165, 171, 172, 200, 201, 202, 220, 413, 601, 602, 603, 604, 612, 613, 614, 615, 620, 630, 631, 632, 633, 635, 801, 802, 901, 902, 903, 904.

**Rauman Gyyt-linjat:** 1A, 1B, 2A, 2B, 3, 4, 5, 6, 6X, 50, 50A, 50S, 80, 80V, 90.

## Lähteet
Shakin Oscar

**Shakin Oscar** oli vuosina 1967–1988 ja 1995–2014 vuosittain jaettu kansainvälinen palkinto parhaalle shakinpelaajalle. 

Palkinnon perusti 1967 espanjalainen toimittaja Jorge Puig yhdessä silloisen Kansainvälisen shakkitoimittajien liiton AIPE:n kanssa. Puigin kuolema 1988 ja AIPE:n toiminnan hiipuminen lopettivat myös Shakin oscarin jakamisen seuraavaan vuoteen. Vuonna 1995, pääasiassa venäläisen shakkilehden *64:n* vaikutusvaltaisen päätoimittajan Aleksandr Rošalin (1936–2007) ansiosta perinne heräsi henkiin. Eniten oscareita, 11, on kerännyt Garri Kasparov.

Palkinnon myöntämisen perusteena on *64:n* järjestämä äänestys, jossa shakkiasiantuntijat ympäri maailmaa valitsevat suosikkinsa kymmeneksi edellivuoden parhaaksi pelaajaksi. Kansainvälisen raadin kokoonpano ja pistelasku on vaihdellut, mutta 2001 ääniä antoi yli 300 shakkitoimittajaa, -toimitsijaa ja suurmestaria. 2008 valitsemassa oli yli 220 shakki- ja urheilutoimittajaa. Shakkilehti 64 lakkasi ilmestymästä vuonna 2014, eikä palkintoa ole sen jälkeen jaettu.

## Voittajat
:

## Lähteet

## Aiheesta muualla
*Chess Oscar  FIDE:n sivuilla
Luettelo Oisen kunnista

Tämä on **luettelo [[Oise]]n departementin kunnista** Ranskassa. Departementissa on 693 kuntaa. 

* (CAB) *[[Beauvais|Communauté d'agglomération du Beauvaisis]]*, luotu vuonna 2004.
Prince of Wales Fort

**Prince of Wales Fort** on Churchillin kaupungissa Manitobassa Kanadassa Hudsoninlahden rannalla sijaitseva linnoitus, jonka rakennustyöt aloitettiin vuonna 1731.

Paikalla on sijainnut aiemmin Churchill River Post -niminen vuonna 1717 rakennettu hirsilinnoitus, jonka rakennutti Hudson's Bay Companyn edustaja James Knight. Linnoite nimettiin Prince of Wales Fortiksi vuonna 1719, mutta siitä käytetään edelleen myös nimeä Fort Prince of Wales. Linnoitus sijaitsi Churchilljoen länsirannalla ja sen tehtävänä oli turvata ja edistää Hudson's Bay Companyn turkiskauppaa alueella.

Nykyisinkin olemassa olevan kivilinnoituksen rakennustyöt aloitettiin 1731, mutta rakennus ei koskaan valmistunut kokonaisuudessaan. Linnoituksessa oli yhteensä 42 tykkiä, ja tulivoimaa oli tarkoitus täydentää Churchilljoen vastarannalla sijaitsevan Cape Merryn kuuden tykin patterin avulla.

Vuonna 1782 ranskalaisten sotalaivojen miehistö valtasi linnoituksen. Linnoitusta puolustaneet 22 miestä antautuivat ampumatta laukaustakaan. Linnoituksen hallinta palautettiin Hudson's Bay Companylle 1783, mutta ranskalaiset miehittäjät olivat tuhonneet osan linnoituksesta. Tämän jälkeen linnoituksen merkitys alkoi vähentyä samalla kun turkiskauppa hiipui.

Kun Hudson Bay Railway valmistui Churchilliin saakka 1929, aloitettiin linnoituksen kunnostustyö käyttäen apuna rautatien rakentajien työpanosta ja työkaluja.

## Aiheesta muualla
* Manitoba Historical Society 
* Parks Canada
Sopimus Seitsikko

**Sopimus Seitsikko** oli turkulaisten liikennöitsijöitten tarjousyhteenliittymä, joka ajoi Turun kaupungin joukkoliikennetoimiston tilaamaa sopimusliikennettä kevääseen 2010 asti. Sopimus Seitsikkoon kuuluivat viime vaiheessa Turun Citybus Oy, Juha Jalo Oy, Linjaliikenne Muurinen Oy ja Linjaliikenne V. Nyholm Oy. Alun perin Sopimus Seitsikkoon kuului nimensä mukaisesti seitsemän liikennöitsijää, mutta Lasse Julin Oy, Raision Linja Oy ja Raision Turistiauto Oy olivat lopettaneet toimintansa vuoden 2009 alkuun mennessä.

Sopimus Seitsikolla ei enää ole liikennettä Turussa. Samat liikennöitsijät liikennöivät nykyään LS-Liikennelinjojen nimissä.

## Lähteet
Andersson (liikennöitsijä)

**Oy Andersson Ab** oli Turun seudulla toiminut liikennöitsijä, joka ajoi sekä seutuliikennettä että Turun kaupungin joukkoliikennetoimiston tilaamaa sopimusliikennettä.

Andersson ajoi Turun seudullisia linjoja TLO:n osakkaana.
Oy Andersson Ab oli Suomen Paikallisliikenneliiton jäsen.

Vuonna 2010 Andersson toi maahan 10 kappaletta kiinalaisia Golden Dragon XML6155 -kaupunkibusseja ensimmäisenä Suomessa.

Pääkaupunkiseudulla Andersson alkoi loppusyksystä 2012 liikennöidä HSL:n linjaa 109 Westendin Linjan jätettyä konkurssihakemuksensa.

Joulukuussa 2015 Turun kaupunki irtisanoi Anderssonin sopimuksen linjan 2 ajamisesta vedoten liikennöitsijän sopimusrikkeisiin kuten heikkoon luotettavuuteen, kaluston puutteellisuuteen ja puutteisiin työaikalainsäädännön noudattamisessa.

Huhtikuussa 2016 Oy Andersson Ab ajautui konkurssiin. Samana vuonna Varsinais-Suomen käräjäoikeus tuomitsi yhtiön toimitusjohtajan, Simo Anderssonin, kymmenen kuukauden ehdolliseen vankeuteen törkeistä veropetoksista ja törkeästä kirjanpitorikoksesta.

## Lähteet

## Aiheesta muualla
*Yhtiön kotisivut
Al Bahah

**Al Bahah** () on Saudi-Arabian provinssi maan eteläosassa lähellä Mekkaa. Provinssin pinta-ala on 9&nbsp;921 neliökilometriä ja asukasluku oli vuoden 2017 arvion mukaan 491&nbsp;900. Se on pinta-alaltaan Saudi-Arabian pienin ja väkiluvultaan toiseksi pienin provinssi. Siellä sijaitsee muun muassa Baljurashin kaupunki, joka on kuuluisa ”lauantaitoristaan” (arab. *sooqe as-sabt*). Provinssin pääkaupunki on Al Bahah.

## Lähteet

## Aiheesta muualla
L’Abergement-Clémenciat

**L’Abergement-Clémenciat** on Ranskan kunta Ainin departementissa Rhône-Alpesin hallintoalueella. Kunnassa oli 832 asukasta vuonna 2021, ja sen pinta-ala on 16,0 neliökilometriä.

## Lähteet

## Aiheesta muualla
Timo Lindström

**Timo Lindström** on seuraavien henkilöiden nimi:

*Timo Lindström (1948–2022), suomalainen muusikko ja äänilevytuottaja
*Timo Lindström (s. 1986), suomalainen jääkiekkomaalivahti.
Al Jawf (kaupunki)

**Al-Jawf** (), myös **Dūmat al-Jandal** () on kaupunki ja keidas Saudi-Arabian luoteisosan al-Jawfin provinssissa. Kaupunki sijaitsee an-Nafūd -aavikon pohjoisreunalla lähellä Wadi as-Sirḥānin alkulähdettä. Keidas katsottiin aiemmin osaksi Jabal Šammarin (Shammar) aluetta. Provinssin pääkaupunki Sakaka on noin 50 kilometriä Al-Jawfin itäpuolella.

Muinainen Välimereltä Intian valtamerelle vievä karavaanireitti kulkee kaupungin kautta. Al-Jawf oli tärkeä levähdyspaikka Syyrian aavikon ja Arabian niemimaan välillä. Kaupunki on maataloustuotantoalueen keskus, alueella viljellään taatelia, leipäviljaa, hedelmiä ja vihanneksia.  

Kaupungin väkiluku on kehittynyt Saudi-Arabian väestönlaskentojen mukaan seuraavasti: 26&nbsp;179 (2004) ja 32&nbsp;613 (2010).

## Lähteet
L’Abergement-de-Varey

**L’Abergement-de-Varey** on Ranskan kunta Ainin departementissa Rhône-Alpesin hallintoalueella. Kunnassa oli 267 asukasta vuonna 2021. L’Abergement-de-Varey’n pinta-ala on 9,2 neliökilometriä.

## Lähteet

## Aiheesta muualla
Ambérieu-en-Bugey

**Ambérieu-en-Bugey** on Ranskan kunta Ainin departementissa Rhône-Alpesin hallintoalueella. Se sijaitsee noin 50 kilometriä Lyonista koilliseen. Kunnassa oli 14&nbsp;854 asukasta vuonna 2021. Ambérieu-en-Bugeyn pinta-ala on 24,6 neliökilometriä.

## Lähteet

## Aiheesta muualla
Al Jawf (Saudi-Arabia)

**Al Jawf** () on Saudi-Arabian provinssi maan pohjoisosassa. Sillä on rajaa Jordanian kanssa. Provinssin pinta-ala on 100&nbsp;212 neliökilometriä ja asukasluku oli vuoden 2017 arvion mukaan 528&nbsp;400. Provinssin pääkaupunki on Sakaka.

## Lähteet
Natasha Shneider

**Natasha Shneider** (22. toukokuuta 1956 Moskova – 2. heinäkuuta 2008) oli venäläinen näyttelijä ja muusikko. Hänet muistetaan muun muassa Eleven-yhtyeen jäsenenä; lisäksi hän kuului lyhyesti Queens of the Stone Agen kokoonpanoon toisen Elevenin jäsenen, Alain Johanneksen kanssa. 

Shneider esiintyi esimerkiksi elokuvassa *[[2010 (vuoden 1984 elokuva)|2010]]* (1984), jossa hänellä oli kosmonautti Irina Jakuninan rooli. Hän kuoli syöpää sairastettuaan.

## Aiheesta muualla
*
Al Madinah

**Al Madinah** () on Saudi-Arabian provinssi maan länsiosassa Punaisenmeren rannalla. Provinssin pinta-ala on 151&nbsp;990 neliökilometriä ja asukasluku oli vuoden 2017 arvion mukaan 2&nbsp;154&nbsp;100. Provinssin pääkaupunki on pyhä Medina. Provinssin kuvernööri on Abdulaziz ibn Majid, joka on Ibn Sa’udin lapsenlapsi.

## Lähteet

## Aiheesta muualla
Anglefort

**Anglefort** on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 1&nbsp;125 asukasta, ja sen pinta-ala on 29,3 neliökilometriä.

## Lähteet

## Aiheesta muualla
Najran (provinssi)

**Najran** () on Saudi-Arabian provinssi maan eteläosassa. Sillä on rajaa Jemenin kanssa. Provinssin pinta-ala on 149&nbsp;511 neliökilometriä ja asukasluku oli vuoden 2017 arvion mukaan 607&nbsp;100. Provinssin pääkaupunki on Najran.

## Lähteet
Andy Leslie

**Andrew Roy "Andy" Leslie** MNZM (s. 10. marraskuuta 1944) on uusiseelantilainen entinen rugbypelaaja. Hän pelasi Uuden-Seelannin All Blacks -maajoukkueessa ja toimi sen kapteenina 1970-luvulla. Peliuransa jälkeen hän työskenteli valmentajan tehtävissä.

Lesliestä tehtiin New Zealand Order of Meritin jäsen vuonna 2001. 26. huhtikuuta 2007 hänet nimitettiin maansa rugbyliiton puheenjohtajaksi.

## Lähteet
Ar Riyad

**Ar Riyad** () on Saudi-Arabian provinssi maan keskiosassa. Provinssin pinta-ala on 404&nbsp;240 neliökilometriä ja asukasluku oli vuoden 2017 arvion mukaan 8&nbsp;276&nbsp;700. Ar Riyad on pinta-alaltaan ja väkiluvultaan Saudi-Arabian toiseksi suurin provinssi. Provinssin pääkaupunki on Riad.

## Lähteet

## Aiheesta muualla
Arbent

**Arbent** on Ranskan kunta Ainin departementissa Rhône-Alpesin hallintoalueella. Kunnassa oli 3&nbsp;409 asukasta vuonna 2021. Arbentin pinta-ala on 23,5 neliökilometriä.

## Lähteet

## Aiheesta muualla
Arboys-en-Bugey

**Arboys-en-Bugey** on kunta itäisessä Ranskassa Ainin departementissa Auvergne-Rhône-Alpesin hallintoalueella.

## Historia
Kunta muodostettiin 1. tammikuuta 2016 kun kaksi kuntaa Arbignieu ja Saint-Bois yhdistyivät.

## Lähteet

## Aiheesta muualla
Arbigny

**Arbigny** on kunta itäisessä Ranskassa Ainin departementissa Rhône-Alpesin hallintoalueella. Kunnassa oli 459 asukasta vuonna 2021. Arbignyn pinta-ala on 17,5 neliökilometriä.

## Lähteet

## Aiheesta muualla
Hannah Spearritt

**Hannah Louise Spearritt** (s. 1. huhtikuuta 1981) on brittiläinen popmuusikko ja näyttelijä. Hän tuli tunnetuksi S Club 7 -kokoonpanon jäsenenä.

Näyttelijänä Spearritt on esiintynyt muun muassa televisiosarjassa *[[Uhka menneisyydestä]]* ja elokuvassa *[[Seed of Chucky]]* (2004). Hänet on nähty myös musikaaleissa.

## Aiheesta muualla
*
Armix

**Armix** on kunta Ainin departementissa Rhône-Alpesin hallintoalueella. Kunnassa oli 15 asukasta vuoden 1999 väestönlaskennassa. Armixin pinta-ala on 7 neliökilometriä.

## Lähteet
Ars-sur-Formans

**Ars-sur-Formans** on kunta Ainin departementissa Rhône-Alpesin hallintoalueella. Kunnassa oli 1 582 asukasta vuoden 2023 väestönlaskennassa. Ars-sur-Formansin pinta-ala on 6 neliökilometriä.

## Lähteet
Japaninruusukvitteni

**Japaninruusukvitteni** (*Chaenomeles japonica*)  on ruusukasveihin kuuluva pensas, joka on kotoisin Japanista. Japaninruusukvitteni kasvaa 50–80&nbsp;cm:n korkuiseksi. Sen kasvutapa on koheneva, ja se muodostaa juurivesoja. Japaninruusukvitteni kukkii Suomessa touko-kesäkuussa. Sillä on 2,5&nbsp;cm leveät, tavallisesti punaiset kukat. Japaninruusukvitteni tuottaa kypsinä keltaisia, halkaisijaltaan enintään noin viisisenttisiä hedelmiä. Hedelmissä on miellyttävä tuoksu, ja ne muistuttavat pientä omenaa. Tuoreena ne ovat melko kovia ja happamia. Niitä voidaan käyttää hyytelön ja liköörin valmistukseen.

Kotiseudullaan japaninruusukvitteni kasvaa ravinteikkaissa, tuoreenpuoleisissa sukkessiovaiheen nuorissa lehtimetsissä. Ilmastollisesti se on temperaattinen-meridionaalinen, lievästi mereinen.

Suomessa japaninruusukvitteni menestyy vyöhykkeillä I–II, suojaisilla paikoilla myös vyöhykkeellä III. Se menestyy parhaiten aurinkoisessa kasvupaikassa kuivassa, runsasmultaisessa, kalkki- ja hiekkapitoisessa maaperässä. Sitä voidaan käyttää yksittäis- ja peittopensaana, mutta se ei estä rikkakasvien kasvua.

Japaninruusukvitteniä voi helposti lisätä siemenistä. Siemenet kylvetään ulos syksyllä ja ne itävät toukokuussa. Siemenkylvöllä lisätyillä taimilla on riittävän erilaiset perintötekijät pölytystä varten; japaninruusukvitteni on ristipölytteinen, niin se tarvitsee ainakin kahta eri alkuperää olevia pensaita pölytyksen varmistamiseksi.

On olemassa tarharuusukvitteneiksi kutsuttuja lajikkeita, jotka ovat japanin- ja kiinanruusukvittenin risteymistä kehitettyjä.

## Lähteet
* 

### Viitteet

## Aiheesta muualla
* Suomen Lajitietokeskus: Japaninruusukvitteni – ''Chaenomeles japonica''
* Pinkka – Lajintuntemuksen oppimisympäristö: Japaninruusukvitteni (''Chaenomeles japonica'')
Varhaismoderni

**Varhaismoderni aika** eli **varhainen [[uusi aika]]** on historian tutkimukseen liittyvä käsite, joka tarkoittaa esimodernin ja modernin maailman välistä siirtymäkautta Euroopan historiassa noin 1400/1500-luvulta 1800-luvun alkuun. Varhaismoderni Eurooppa oli maatalousvaltainen ja uskonnollinen, ja sen yhteiskunnallinen järjestys perustui sääty-yhteiskuntaan. Valtio-organisaatioiden voimistuminen, luonnontieteiden ja filosofian kehitys sekä kapitalismin nousu kuitenkin valmistelivat tietä teollistumiselle, luokkayhteiskunnalle ja muille modernin maailman ilmiöille.
Ralph Sharon

**Ralph S. Sharon** (17. syyskuuta 1923 Lontoo, Britannia – 31. maaliskuuta 2015 Boulder, Colorado, Yhdysvallat) oli jazzpianisti. Hän syntyi Lontoossa, mutta muutti vuonna 1953 Yhdysvaltoihin ja sai maan kansalaisuuden 1958.

Sharon esiintyi ja levytti pitkään Tony Bennettin kanssa.

## Lähteet

## Aiheesta muualla
* Allmusic.com: Ralph Sharon
Martti Mäkisalo

**Martti Paavali Mäkisalo** (16. huhtikuuta 1948 Mustasaari – 16. maaliskuuta 2015 Helsinki) oli Helsingin Sanomien kirjallisuuskriitikko, kirjailija, teologian maisteri ja Vartija-lehden päätoimittaja (2002–2008). Hän aloitti Helsingin Sanomissa vuonna 1986 Pekka Tarkan pyynnöstä. Ennen sitä hän on avustanut Kotimaa- ja Kirkko ja kaupunki -lehtiä.

## Teokset
* 
* 
* 
* 
* 
* 
* 
* 

## Lähteet
* Helsingin Sanomien kriitikot esittäytyvät

### Viitteet

## Aiheesta muualla
*
Artemare

**Artemare** on kunta Ainin departementissa Rhône-Alpesin hallintoalueella. Kunnassa oli 970 asukasta vuoden 1999 väestönlaskennassa. Artemaren pinta-ala on noin 4 neliökilometriä.

## Lähteet
John Farrow

**John Villiers Farrow** (10. helmikuuta 1904 Sydney, Australia – 28. tammikuuta 1963 Beverly Hills, Kalifornia) oli Oscar-palkittu australialainen elokuvaohjaaja, tuottaja ja käsikirjoittaja.

John Farrow aloitti kirjoitustyönsä työskennellessään merimiehenä 1920-luvun alussa. Hän muutti Hollywoodiin työskennelläkseen elokuvien parissa merenkulun asiantuntijana, ja myöhemmin hänestä tuli käsikirjoittaja. Hän käsikirjoitti elokuvia vuosina 1927–1959 ja toimi myös ohjaajana 1934–1959. Farrow kirjoitti myös novelleja, näytelmiä ja elämäkertoja.

Farrow oli kahdesti Oscar-ehdokkaana. Hän voitti parhaan sovitetun käsikirjoituksen Oscar-palkinnon elokuvasta *[[Maailman ympäri 80 päivässä (vuoden 1956 elokuva)|Maailman ympäri 80 päivässä]]* vuonna 1957.

Farrow avioitui näyttelijä Maureen O'Sullivanin kanssa vuonna 1936, ja liitosta syntyi seitsemän lasta, mukaan lukien näyttelijä Mia Farrow. Farrow kuoli sydäninfarktiin 58-vuotiaana 1963, ja hänet haudattiin Holy Crossin hautausmaalle Kaliforniaan.

## Aiheesta muualla
*
*
Vaasan Kantarellis

**Vaasan Kantarellis** on entinen vaasalainen kaukalopalloseura. Se on pelannut Suomen pääsarjatasolla eli Kaukalopalloliigassa yhteensä seitsemän kautta ilman suurempaa menestystä. joukkue oli mukana Kaukalopalloliigassa jo sen ensimmäisellä toimintakaudella eli 1990-1991. Viimeisen kerran seura esiintyi pääsarjassa kaudella 1998-1999. Seitsemän kauden aikana Kantarellis kerkesi pelata 157 liigaottelua. Näistä se voitti 40 ja pelasi yhdeksän tasan. Näin pisteitä kertyi kaiken kaikkiaan 89. Kaudella 1999-2000 toiminta jatkui I. divisioonassa putoamisen jälkeen. Tämän jälkeen Kantarelliksen paikalla I divisioonassa jatkoi vaasalainen Team Apache.

Vaasan Kantarelliksen nimi on peräisin heidän pääsponsorinsa nimestä Hotel Kantarellis (nyk. Scandic Vaasa).  

## Sijoituksia pääsarjassa
* 1995-1996: 7. (runkosarjassa 7.)
* 1996-1997: 8. (runkosarjassa 8.)
* 1997-1998: 10. (runkosarjassa 11.)
* 1998-1999: 12. (runkosarjassa 12.)

## Lähteet
Eren Derdiyok

**Eren Derdiyok** (s. 12. kesäkuuta 1988 Basel, Sveitsi) on Turkin  sveitsiläinen jalkapalloilija. Hän edustaa Bayer 04 Leverkusenia. 190 senttimetriä pitkä Derdiyok on pelipaikaltaan hyökkääjä, mutta hän kykenee kuitenkin tarpeen tulleen pelaamaan myös keskuspuolustajana. 

## Seurajoukkueura

Hän aloitti jalkapallouransa vuonna 1994 Old Boysissa, jonka edustusjoukkueeseen hän nousi kaudeksi 2005/06 ja teki 18 sarjaottelussa kymmenen maalia. FC Basel huomasi Derdiyokin taidot maalintekijänä ja hankki hänet vuonna 2006 hänen ollessaan 18-vuotias.

Ensimmäisellä kaudellaan Baselissa Derdiyok joutui tyytymään vaihtopelaajan rooliin ja hän pelasi kauden aikana vain yhden kokonaisen ottelun ja yhteensä 220 minuuttia. Kaudeksi 2007/08 Derdiyokin asema joukkueessa parani ja hän sai peliaikaa säännöllisesti. Kausi päättyi juhlaviin tunnelmiin, sillä 2. maaliskuuta 2008 Derdiyok teki ensimmäisen hattutemppunsa vierasottelussa Thunia vastaan, 6. huhtikuuta hän oli voittamassa Sveitsin cupia ja kauden päätteeksi Basel voitti Sveitsin mestaruuden. Lisäksi Derdiyok palkittiin Sveitsin kauden parhaana nuorena pelaajana.

29. kesäkuuta englantilaiset tiedotusvälineet uutisoivat Derdiyokin käyvän neuvotteluja siirrosta Newcastleen.

## Maajoukkueura

Derdiyok on lukeutunut Sveitsin juniorimaajoukkueiden vakiopelaajistoon viimeisten muutamien vuosien aikana. Alle 19-vuotiaiden joukkueessa hän teki kymmenessä ottelussa seitsemän maalia ja alle 21-vuotiaissa yhtä monta vain viidessä pelissä. Nämä suoritukset yhdessä liigapelien hyvien suoritusten kanssa toivat Derdiyokille kutsun myös A-maajoukkueeseen. Ensimmäisen maaottelunsa hän pelasi 19-vuotiaana Wembleyllä Englantia vastaan 6. helmikuuta 2008. Hän tuli peliin mukaan vaihdosta puoliajalla ja teki maalin vain 12 minuuttia myöhemmin ensimmäisellä ottelussa tekemällään laukauksella.

Derdiyok oli mukana Sveitsin joukkueessa myös 2008 EM-kotikisoissa koko turnauksen nuorimpana pelaajana.

## Lähteet
Kestilän kirkko

**Kestilän kirkko** on Siikalatvan seurakunnan kirkko Kestilän taajamassa. Kestilän kirkko on puinen ristikirkko, mutta sen pohjois- ja eteläsakarat on vain hieman yli puolet itä- ja länsisakaroista. Kirkko vihittiin käyttöön 24. elokuuta 1856.

Kirkko rakennettiin vuosina 1854–1855. Sen on suunnitellut arkkitehti Ernst Lohrmann, joka toimi tuolloin Yleisten rakennusten intendentinkonttorin intendenttinä.

## Esineistö
Vanhat 6-äänikertaiset urut on valmistanut Kangasalan urkutehdas vuonna 1908. Vanhat urut kunnostettiin 2001 ja ne ovat edelleen käytössä. Samana vuonna kirkkoon saatiin Veikko Virtasen rakentamat uudet 13-äänikertaiset urut. Alttaritaulun *Kristus ristillä* on maalannut taiteilija Paavo Leinonen. Alttaritaulu on vuodelta 1946. Juho Myllyojan vuonna 1895 veistämä vaivaisukko on kirkon eteisessä, jonne se on siirretty turvaan vahingonteoilta.

## Lähteet

## Aiheesta muualla

*
Antti Härmä

**Antti Härmä** (s. 5. tammikuuta 1987 Helsinki) on suomalainen entinen jääkiekkomaalivahti. Härmä pelasi viimeksi kaudella 2011-2012 II-divisioona-joukkue Haukiputaan Ahmoissa. Aikaisemmin hän oli edustanut muun muassa KooKoota ja Espoon Bluesia. Jokipojissa Härmä vakiinnutti ykkösmaalivahdin paikan kaudella 2010–2011, pelaten 37 ottelua. Hän on myös edustanut Suomea jääkiekon alle 20-vuotiaiden maailmanmestaruuskilpailuissa vuonna 2007.

## Lähteet
* 
* 

### Viitteet

## Aiheesta muualla
*
Espanjan Alankomaat

**Espanjan Alankomaat** (, ) oli nimitys Alankomaiden eteläisille maakunnille, jotka jäivät osaksi Espanjaa, kun kapinalliset hollantilaiset perustivat Yhdistyneet provinssit. Alueeseen kuuluivat nykyiset Luxemburg ja Belgia (lukuun ottamatta Liègen hiippakuntaa).

Habsburgit saivat Alankomaat haltuunsa vuonna 1482. Vuonna 1556 ne siirtyivät Habsburgien espanjalaiselle haaralle. Vilhelm I Oranialaisen johdolla Alankomaiden pohjoiset protestanttiset maakunnat nousivat kapinaan vuonna 1567 ja kahdeksankymmenvuotinen sota syttyi. Eteläiset, katoliset provinssit vannoivat uskollisuutta Espanjan kuninkaalla ja hänen asettamalleen kuvernöörille. 23. tammikuuta 1579 joukko protestanttisia pohjoisia maakuntia solmi Utrechtin liiton (*Unie van Utrecht*), jossa ne lupautuivat puolustamaan toisiaan Espanjan armeijaa vastaan. Vuonna 1581 maakunnat vetivät valansa Filip II:lta, ja siten virallisesti syrjäyttivät hänet hallitsijan asemasta. Espanjan valtaan jääneitä Alankomaiden eteläisiä maakuntia alettiin kutsua Espanjan Alankomaiksi.

Espanjan Alankomaat luovutettiin vuonna 1713 Espanjan perimyssodan jälkeen Utrechtin rauhassa Itävallalle, ja Itävallan Alankomaat syntyivät. Ranska valloitti alueen 1795 ja Napoleonin sotien jälkeen Wienin kongressissa 1815 alue liitettiin Yhdistyneiden Alankomaiden kuningaskuntaan. Vuonna 1830 Belgia itsenäistyi.
Asnières-sur-Saône

**Asnières-sur-Saône** on Ranskan kunta Ainin departementissa Rhône-Alpesin hallintoalueella Saône-joen varrella. Kunnassa oli 77 asukasta vuonna 2021. Asnières-sur-Saônen pinta-ala on 4,7 neliökilometriä.

## Lähteet

## Aiheesta muualla
Australian avoin tennisturnaus 2007

Vuoden **2007 [[Australian avoin tennisturnaus]]** pelattiin 15.–28. tammikuuta 2007 Melbournessa. Kaksinpelien mestareiksi pelasivat Sveitsin Roger Federer ja Yhdysvaltain Serena Williams.
__NOTOC__
## Loppukierrokset

### Miesten kaksinpeli

### Naisten kaksinpeli
Joacim Tuuri

**Joacim Tuuri** (s. 16. lokakuuta 1989 Vaasa) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Tuuri on Vaasan Palloseuran kasvatti. Hän pelasi Veikkausliigassa yksitoista ottelua ja teki yhden maalin kausina 2008–2009.

## Lähteet
* Veikkausliigan Hall of Fame
Piippolan kirkko

**Piippolan kirkko** on Siikalatvan seurakunnan kirkko, joka sijaitsee Siikalatvalla Piippolan taajamassa. Piippolan kirkko on Oulun hiippakunnan tiekirkko.

Piippolasta tehtiin oma saarnahuonekuntansa heinäkuussa 1769. Kirkon rakentaminen oli kuitenkin aloitettu ilman lupaa jo ennen saarnahuonekunnan perustamista. Rakennustöitä johti Simo Jylkkä. Usean vuoden töiden jälkeen puinen ristikirkko valmistui, ja se vihittiin käyttöön uudenvuodenpäivänä 1771. Kirkko nimettiin silloisen kruununprinsessan mukaan Magdalenan kirkoksi.

Kirkon peruskorjauksessa vuonna 1888 rakennuksen ulkoasua uudenaikaistettiin uusgoottilaiseen tyyliin, minkä vuoksi kirkkoa ei aina pidetä Jylkän suunnittelemana. Samassa korjauksessa hävitettiin kirkkomaalari Mikael Toppeliuksen tekemät seinämaalaukset.

## Esineistö
15-äänikertaiset Kangasalan urkutehtaan valmistamat urut ovat vuodelta 1959. Alttaritaulun *Jeesus kolkuttaa ovelle* on maalannut vuonna 1910 Kaarlo Metsävainio, josta myöhemmin tuli Oulun suomalaisen yhteiskoulun rehtori. Vuosien 1999–2000 korjauksissa konservoitiin saarnastuoli maalauksineen vuoden 1779 ulkoasuun.

## Lähteet

## Aiheesta muualla

*
Laura Ramsey

**Laura Ramsey** (s. 14. marraskuuta 1982 Brandon, Wisconsin, Yhdysvallat) on yhdysvaltalainen näyttelijä. Hän on esiintynyt useissa elokuvissa, muun muassa *[[Venom (vuoden 2005 elokuva)|Venomissa]]* (2005), *[[She's the Man]]issa* (2006) ja *[[The Covenant]]issa* (2006).

## Biografia
### Varhaisvaiheet
Ramsey syntyi Brandonissa, Wisconsinissa, missä hän kävi koulua nimeltä *Laconia High School* ja heti tämän jälkeen muutti Los Angelesiin tavoitteenaan luoda itselleen näyttelijän uraa. Hänet löydettiin Los Angelesin Sunset Boulevardin varrella olevassa ravintolassa, jossa hän oli tarjoilijana.

### Ura
Ramseyn ensirooli oli reality-elokuvassa *The Real Cancun* (2003). Hänellä oli pieni rooli Natalie Day -nimisenä tyttönä TV-sarjassa *The Days* vuonna 2004. 

Vuonna 2005 Ramsey oli mukana Catherine Hardwicken ohjaamassa elokuvassa *[[Lords of Dogtown]]*. Elokuvan on käsikirjoittanut Stacy Peralta, ja elokuvassa nähtiin muita suuria nimiä, kuten Emile Hirsch, Heath Ledger, Nikki Reed, Rebecca De Mornay sekä lukuisia muita. Ramsey esitti elokuvassa Gabrielle-nimistä tyttöä. Samana vuonna hän esiintyi vielä kolmessa eri elokuvassa: *Inside Out*, *Cruel World* sekä *[[Venom (vuoden 2005 elokuva)|Venom]]*.

Vuonna 2008 Ramsey vieraili TV-sarjassa *[[Mad Men]]* roolissa nimeltään Joy. Hän esiintyi yhdessä jaksossa nimeltään "The Jet Set". Seuraavana vuonna hän esiintyi neljässä elokuvassa:  *Shrink* *Middle Men*, *Street* ja *Catch .44*.

## Filmografia

## Aiheesta muualla
*
Petter (rap-artisti)

**Petter Alexis Askergren** eli **Petter** (s. 24. toukokuuta 1974) on ruotsalainen rap-muusikko.

Petter aloitti uransa vuonna 1996, ja hänen ensimmäinen studioalbuminsa *Mitt Sjätte Sinne* julkaistiin vuonna 1998. Albumi aloitti hip hop -villityksen Ruotsissa. Petter on tehnyt yhteistyötä norjalaisen rap-tuottaja Tommy Teen kanssa. Hänellä on myös oma levy-yhtiö Bananrepubliken. Petter vieraili räppäri Pee Ween kanssa suomalaisen Fintelligens-yhtyeen *[[Renesanssi]]*-albumin ”Stockholm–Helsinki”-kappaleella.

Petter asuu vaimonsa Mikaelan kanssa, ja heillä kaksi lasta. Hän on opiskellut taidehistoriaa Uppsalan yliopistossa. Hänelle diagnosoitiin ADHD vuonna 2011.

## Diskografia

### Albumit
* *Mitt Sjätte Sinne* (1998)
* *Bananrepubliken* (1999)
* *Petter* (2001)
* *Ronin* (2004)
* *P* (2006)
* *God Damn It* (2007)
* *X-Greatest Hits* (2008)
* *En räddare i nöden* (2010)
* *Samlar ut den* (2010)

### Singlet
* Vinden Har Vänt (1998)
* Du Vet Att Jag Gråter (1998)
* Mikrofonkåt (1999)
* Saker & Ting (1999)
* Så Klart! (2000)
* Rulla Med Oss (2000)
* Tar Det Tillbaka (2001)
* Ey Yo (2002)
* Fredrik Snortare & Cecilia Synd (2004)
* Repa Skivan (2004)
* Det Går Bra Nu (2006)
* Storstadsidyll (2006)
* God Damn It (2007)
* Logiskt (2007)
* Goda dagars magi (2008)
* "Min click" (mukana Kihlen)(2008)
* "Slag under bältet" (2009)
* "För alla dom" (2009)
* "Fast för evigt" (2010)
* "Gör min dag" (mukana Magnus Carlson) (2010)

## Lähteet

## Aiheesta muualla
* Petterin sivusto
Briana Evigan

**Briana Barbara-Jane Evigan** (s. 23. lokakuuta 1986 Los Angeles, Kalifornia) on yhdysvaltalainen näyttelijä ja tanssija. Hän syntyi Los Angelesissa Pamela C. Serpen ja näyttelijä Greg Eviganin tyttärenä. Hänellä on veli Jason ja sisko Vanessa.

Evigan aloitti uransa lapsena ja hänen debyyttinsä oli 10-vuotiaana elokuvassa *[[House of the Damned]]*. Hänet tunnetaan parhaiten Andie Westin roolista *[[Step Up]]* -elokuvissa. Hän otti Robert Hoffmanin kanssa vastaan palkinnon MTV Movie Awards -palkintogaalassa parhaasta suudelmasta elokuvassa *[[Step Up 2 the Streets]]* (2008). Lisäksi Evigan on tunnettu rooleistaan kauhu- ja trillerielokuvissa, kuten *[[Sorority Row]]* ja *[[Stash House]]*.

## Aiheesta muualla
*
Greg Evigan

**Gregory Ralph "Greg" Evigan** (s. 14. lokakuuta 1953) on yhdysvaltalainen näyttelijä. Hän on naimisissa Pamela C. Serpen kanssa, ja hänellä on kolme lasta: Jason, Vanessa ja Briana.

New Jerseyssä syntynyt Evigan on esiintynyt televisiossa, musikaaleissa ja elokuvissa. Hän nousi julkisuuteen 1970-luvulla.

## Aiheesta muualla
*
Viktor Anitškin

**Viktor Ivanovitš Anitškin** (, 8. joulukuuta 1941 Sverdlovsk – 5. tammikuuta 1975 Moskova) oli venäläinen jalkapalloilija. Uransa aikana hän pelasi FK Dynamo Moskovassa (1960–1972) ja FK Dynamo Brjanskissa (1972). Hän osallistui myös kaksi kertaa jalkapallon Euroopan-mestaruuskilpailuihin Neuvostoliiton jalkapallomaajoukkueessa. Vuonna 1964 joukkue sijoittui toiseksi ja vuonna 1968 neljänneksi.

Anitškin kuoli pian uransa lopettamisen jälkeen sydämen vajaatoimintaan.

## Saavutukset

* Neuvostoliiton mestaruus vuonna 1963 (hopeaa vuosina 1967  ja 1970)
* Neuvostoliiton Cupin voitto vuosina 1967 ja 1970
* Cup-voittajien cup -kilpailussa toinen sija vuonna 1972
* Vuoden 1964 Euroopan-mestaruuskilpailuissa hopeaa